《甲申浴佛日偕日偕同直出西直门至极乐寺看海棠归途偶成 其一》
清代·钱应溥

终年局促困辕驹，一出郊坰景便殊。树色迎来青欲滴，波痕漾处碧平铺。

嘉招不速宾皆主，妙理同参释亦儒。多谢天公真解事，昨宵吹垢雨如酥。

作者简介：（1824—1902）浙江嘉兴人，字子密。道光二十九年贡生。湘军起，入曾国藩幕，工为文檄。光绪间至工部尚书、军机大臣。卒谥恭勤。